251

Mr. sc. Denis Pajić, viši asistent

Sunčica Vejzović, asistentica

Pravni fakultet Univerziteta „Džemal Bijedić“ u Mostaru

**OSNOVNE KARAKTERISTIKE NOVOG MALOLJETNIČKOG**

**ZAKONODAVSTVA U BOSNI I HERCEGOVINI**

U Bosni i Hercegovini procesno postupanje prema maloljetnicima koji

su u sukobu sa zakonom propisano je na četiri zakonodavna nivoa ( BiH, FBiH,

RS i BD BiH). Od 2010. godine pristupilo se izradi teksta posebnog Zakona na

enititetskim nivoima, s obzirom da zbog nepostojanja političke volje nije bilo

moguće usvojiti jedinstveni zakon, na državnom nivou, koji bi rješavao pitanja

maloljetnika koji su u sukobu sa zakonom. Zakon o zaštiti i postupanju sa

djecom i maloljetnicima u krivičnom postupku prvo je donesen u Republici

Srpskoj, zatim u Brčko Distriktu BiH, te na kraju u Federaciji BiH. Bosna i

Hercegovina na normativnom planu potencira izgradnju posebnog odnosa prema

maloljetnicima i načelo najboljeg interesa djeteta je prihvaćeno kao temeljno

načelo u okviru maloljetničkog pravosuđa. U radu je dat pregled osnovnih

karakteristika novog maloljetničkog zakonodavstva u entitetima BiH, objašnjeni

su principi sadržani u Zakonu o zaštiti i postupanju sa djecom i maloljetnicima u

krivičnom postupku FBiH, organi uključeni u postupak, vrste alternativnih mjera

i sankcija koje se izriču maloljetnim učiniocima krivičnih djela, te postupak za

krivična djela na štetu djece i maloljetnika.

**Ključne riječi:** maloljetnik, najbolji interes djeteta, minimalna prava,

alternativne mjere, policijsko upozorenje

**1. Uvodne napomene**

U Bosni i Hercegovini procesno postupanje prema maloljetnicima koji

su u sukobu sa zakonom regulisano je na četiri zakonodavna nivoa: na nivou

Bosne i Hercegovine (BiH), Federacije Bosne i Hercegovine (FBiH), Republike

Srpske (RS) i Brčko Distrikta (BD). S obzirom na četiri zakonodavna okvira u

Bosni i Hercegovini koji regulišu pitanja djece i maloljetnika u sukobu sa

zakonom, javljaju se i razni problemi praktične prirode koji se tiču provođenja

zakona, te izvršenje mjera i sankcija koje sudovi izriču maloljetnicima. Dodatan

problem predstavlja i činjenica što su u Bosni i Hercegovini na snazi „paralelni

sistemi zakonskih propisa o maloljetnicima“ u smisli da se na nivou institucija

BiH i FBiH ova pitanja uređuju posebnim i specifičnim pravnim normama u

okviru materijalnog, procesnog i izvršnog krivičnog prava, a u RS i BD BiH

prema odvojenom zakonodavstvu prema maloljetnicima.1

1 Sijerčić-Čolić, H.; *Krivično procesno pravo, Knjiga II, Tok redovnog krivičnog postupka i*

*posebni postupci*; Treće

izmijenjeno i dopunjeno izdanje; Pravni fakultet Univerziteta u Sarajevu, Sarajevo, 2012., str.

185.

252

Zbog nepostojanja političke volje nije usvojen od strane Parlamentarne

skupštine BiH tokom 2008. godine jedinstven zakon u oblasti maloljetničkog

zakonodavstva. Shodno tome pristupilo se izradi teksta zakona na entiteskim

nivoima i na nivou Brčko Distrikta. Republika Srpka je u januaru 2010. godine

usvojila Zakon o zaštiti i postupanju sa djecom i maloljetnicima u krivičnom

postupku2 (u daljem tekstu ZZPDM RS) koji je stupio na snagu 1. januara 2011.

godine. Na ovaj način u Republici Srpskoj su specifična pravila o maloljetnim

delikventima izdvojena iz materijalnog, procesnog i izvršnog zakonodavstva i na

taj način su ugrađena u jedinstven zakonski tekst. Na isti način postupljeno je i u

Brčko Distriktu BiH gdje je je donesen Zakon o zaštiti i postupanju sa djecom i

maloljetnicima u krivičnom postupku ( u daljem tekstu ZZPDM BD).3 U

Federaciji Bosni i Hercegovini također je donesen Zakon o zaštiti i postupanju

sa djecom i maloljetnicima u krivičnom posupku4 (u daljem tekstu Zakon), a

primjenjivat će se istekom godinu dana nakon stupanja na snagu.

**2. Princip najboljeg interesa djeteta u krivičnom pravu**

Specifičan položaj maloljetnih učinilaca krivičnih djela u BiH je najbolje

sagledati iz aspekta međunarodnih standarda o zaštiti prava djece i maloljetnika.

Međunarodni okvir za maloljetničko pravosuđe čine: Konvencija UN-a o

pravima djeteta (1989), Standardna minimalna pravila UN-a za primjenu sudskih

postupaka prema maloljetnicima ili „Pekinška pravila“ (1985), Pravila UN-a za

zaštitu maloljetnika od neosnovanog lišenja slobode ili „Pravila iz Havane“

(1990), Smjernice UN-a za prevenciju maloljetničke delikvencije ili „Smjernice

iz Rijada“ (1990), Evropska konvencija o ostvarivanju prava djeteta (1996), te

preporuke Vijeća Evrope o maloljetničkoj delikvenciji. Ovi dokumenti nisu

direktno obavezujući u BiH, ali je njihova primjena poželjna kod uređenja

maloljetničkog pravosuđa, s obzirom da predstavljaju dobru praksu.

Konvencija UN-a o pravima djeteta (u daljem tekstu: Konvencija)

naročito naglašava obavezu država koje su je ratifikovale da poštuju i osiguraju

utvrđena prava svakog djeteta koje se nalazi pod jurisdikcijom te države, bez

diskriminacije po bilo kojem osnovu. Posebna pažnja posvećena je pravima

djece koja su došla u sukob sa zakonom. Naglašava se i potreba postupanja

prema njima kao prema ravnopravnim ljudskim bićima, što podrazumijeva

napuštanje rigidnog *parens patriae* odnosa koji ograničava njihove mogućnosti

da izraze svoje mišljenje i da učestvuju u svim aktivnostima koje se tiču

njihovog života.

2 Zakon o zaštiti i postupanju sa djecom i maloljetnicima u krivičnom postupku („Službeni glasnik

RS”, br. 13/10).

3 Zakon o zaštiti i postupanju sa djecom i maloljetnicima u krivičnom postupku („Službeni

glasnik Brčko Distrikta”, br. 44/11)

4 Zakon o zaštiti i postupanju sa djecom i maloljetnicima u krivičnom postupku („Službene novine

FBiH“, br. 7/14).

253

UN-ov Komitet za prava djeteta identifikovao je četiri opća načela na kojima

se zasnivaju sva prava sadržana u Konvenciji:

- Načelo nediskriminacije

- Pravo na život i razvoj

- Najbolji interes djeteta

- Sloboda izražavanja mišljena5

Najbolji interes djeteta je istaknut kao najvažnije načelo koje pri

donošenju svih odluka i izvršenju odluka koje utiču na dijete ili na djecu kao

skupinu. Sva navedena načela mogu se primjeniti jednako i na maloljetnike, a ne

samo na djecu. U presudi Evropskog suda za ljudska prava (u daljem tekstu

EKLJP), *Sahin protiv Njemačke*6 Sud je istakao važnost poštovanja prava

navedenih u Konvenciji navodeći da su „ljudska prava koja imaju djeca i

standardi prema kojima sve države članice trebaju težiti u ostvarivanju prava

djece navedeni u Konvenciji o pravima djece.“

Bitan segment načela najboljeg interesa djeteta jeste načelo učešća ili

pravo na izražavanje svog mišljenja, koje podrazumijeva da djeca imaju pravo

da iskažu svoje mišljenje i da iznesu svoje stavove o svim pitanjima koja se njih

tiču jedno je od rukovodećih načela Konvencije.7 Iako to ne znači da će njihovo

mišljenje uvijek biti prihvaćeno i da će se po njemu postupati, mišljenju djece

treba posvetiti dužnu pažnju i ozbiljno uzeti u obzir, naravno u skladu sa

njihovim uzrastom, zrelošću i okolnostima samog predmeta. Pominjanje

formulacije “omogućava da dijete u skladu sa uzrastom i zrelošću izrazi svoje

mišljenje o svim pitanjima koja se na njega odnose”8 ne treba tumačiti kao

ograničenje, već prije kao dužnost organa krivičnog postupka da u potpunosti

procjene, koliko je to moguće, odgovarajuću sposobnost djeteta. Umjesto da

olako zaključe da dijete nije u stanju da formira sopstveno mišljenje, treba poći

od pretpostavke da dijete, u suštini, posjeduje tu sposobnost.9 Pri tome uzrast ne

treba da predstavlja prepreku za pravo djeteta da u potpunosti učestvuje u

pravosudnom postupku.10

5 Analiza usklađenosti zakonodavstva Bosne i Hercegovine sa Konvencijom o pravima djeteta,

Institucija ombudsmena za ljudska prava Bosne i Hercegovine u saradnji sa Save the children,

Norway, Sarajevo, 2009., str. 9.

(http://www.ombudsmen.gov.ba/documents/obmudsmen\_doc2013032607124915bos.pdf)(datum

posjete stranice18.11.2013.)

6 Sahin protiv Njemačke, zahtjev br. 30943/96; (2003) ECHR 340, presuda od 08. jula 2003., par.

39.

7 Čl. 12. Konvencije UN-a o pravima djeteta

8 Čl. 1. Zakona

9 U predmetu *Sahin protiv Njemačke*, predstavka br. 30943/96, presuda od 8. jula 2003. godine,

Evropski sud za ljudska prava je zaključio da je došlo do suštinskog kršenja prava iz Evropske

konvencije o ljudskim pravima zbog toga što nisu saslušani stavovi samog djeteta, i ukazao na to

da je domaći sud trebao da preduzme znatne korake kako bi obezbijedio neposredan kontakt sa

djetetom jer su, isključivo na taj način, mogli da budu utvrđeni najbolji interesi djeteta.

10 Čl. 18. Smjernica UN-a o pravosuđu i stvarima u kojima su djeca žrtve i svjedoci krivičnih djela

(ECOSOC Res 2005/20, 22. juli 2005. godine).

254

Usko povezano sa najboljim interesom djeteta je i njegovo pravo na

pravično suđenje (*fair trail).* Pristup prema djeci koja su u sukobu sa zakonom

treba biti u skladu sa odredbom člana 40. stava 1. Konvencije, a to je da države

stranke priznaju svakom djetetu koje je osumnjičeno ili optuženo, ili za koje je

utvrđeno da je prekršilo krivični zakon, pravo da se sa njim postupa na način

koji je u skladu sa promicanjem njegovog osjećaja dostojanstva i vrijednosti,

kojim se jača djetetovo poštovanje ljudskih prava i temeljnih sloboda drugih i

koji uzima u obzir djetetovu dob i poželjnost promicanja njegovog povratka u

zajednicu te njegovog preuzimanja poslovne uloge u toj zajednici. Prema tome

cilj je maloljetničkog pravosuđa rehabilitacija i socijalna integracija djeteta.11

Zbog specifičnosti maloljetničkog pravosuđa, proceduralne mjere zaštite djeteta

kao počinioca krivičnog djela imaju dodatnu važnost jer one moraju, između

ostalog, zaštiti najbolji interes djeteta i osigurati poštovanje prava djeteta da

bude saslušano, ali i u konačnici dovesti do njegove socijalne integracije.12

Član 40. stav. 2. b) Konvencije propisuje da svako dijete koje je osumnjičeno ili

optuženo za povredu krivičnog zakona ima najmanje sljedeća jemstva:

(i) smatra se nevinim dok mu se krivnja ne dokaže

(ii) da bude odmah i direktno obaviješteno o optužbama protiv njega i

ukoliko je potrebno preko njegovih roditelja ili zakonskih staratelja i da

ima pravnu i drugu odgovarajuću pomoć u pripremi i prezentiranju svoje

odbrane

(iii) da se postupak vodi bez odlaganja od strane nadležnog, nezavisnog i

nepristrasnog organa ili sudskih tijela, u pravičnom saslušanju u skladu

sa zakonom, u prisustvu pravne ili druge odgovarajuće pomoći, i osim

ako se ne smatra da to nije u interesu djeteta, posebno uzimajući u obzir

njegove godine, ili položaj njegovih roditelja ili zakonskih staratelja

(iv) da ne bude prisiljeno da svjedoči ili prizna krivicu; da se ispituju ili da

budu ispitani svjedoci druge strane i da se obezbijedi učešće i ispitivanje

njegovih svjedoka pod jednakim uslovima

(v) da ukoliko se smatra da je prekršilo krivični zakon, ovu odluku i svaku

donesenu mjeru koja iz toga proizilazi, ponovo razmatra viši, nadležni,

nezavisni i nepristrasni organ, ili sudsko tijelo u skladu sa zakonom

(vi) da ima besplatnu pomoć prevodioca ukoliko dijete ne može da razumije

ili ne govori jezik koji se koristi

(vii)da se poštuje njegova privatnost u svim fazama postupka.

Bosna i Hercegovina je Konvenciju o pravima djeteta preuzela

notifikacijom o sukcesiji 23. novembra 1993. godine, što je prema

međunarodnom pravu stvorilo obavezu BiH da Konvenciju implementira i da

uskladi svoje zakonodavstvo u skladu sa odredbama ovog instrumenta, te da

preduzme sve neophodne korake kako bi osigurala efikasnu impelemntaciju

11Human Rights in the Administration of Justice; A Manual on Human Rights for Judges,

Procesutors and Lawyers, Office of the High Commissiner for human rights in corporation with

the International Bas Association, UN; New York and Geneva, 2003., str. 408.

12 Ibidem, str. 411.

255

ugovornih odredbi. Iz toga jasno proizilazi obaveza BiH da svoje

zakonodavstvo, vezano za krivičnu odgovornost djece i maloljetnika, uredi na

način da će se prvenstveno voditi principom najboljeg interesa djeteta, te potom i

svih načela koja su usko povezana sa ovim glavnim načelom.

**3. Odredbe Zakona o zaštiti i postupanju sa djecom i maloljetnicima**

**u krivičnom postupku FBiH**

Usvojeni zakoni o zaštiti i postupanju sa djecom i maloljetnicima u

krivičnom postupku u RS, BD BiH te FBiH su po mišljenjima mnogih

stručnjaka dobro urađeni i koncipirani. Bitna i pozitivna karakteristika ovih

zakona jeste što je po prvi put u krivičnom zakonodavstvu u BiH u posebnom

zakonskom tekstu objedinjen materijalni, procesni i izvršni pravni aspekt oblasti

maloljetničkog zakonodavstva. Bez namjere da detaljno analiziramo sve odredbe

Zakona o zaštiti i postupanju sa djecom i maloljetnicima u FBiH u nastavku rada

ćemo se osvrnuti na njegove osnovne karakteristike (principe i načela sadržane u

Zakonu, organe u postupku prema maloljenticima, alternativne mjere i sankcije i

postupak za krivična djela na štetu djece i maloljetnika).

***3.1. Osnovni principi sadržani u Zakonu***

Novi propisi afirmišu dosadašnji razvoj, unapređuju položaj

maloljetnika u krivičnom pravu i utiču na stepen harmonizacije nacionalnih

propisa sa međunarodnim dokumentima o sudstvu za maloljetnike.13 U okviru

opštih odredbi (članu 1-11. Zakona) naglašena su osnovna načela i rukovodeći

principi koji se protežu kroz cijeli zakonski tekst i oslikavaju sam karakter

zakona, a sve u cilju zadovoljavanja principa najboljeg interesa djeteta.

Uvažavanje dostojanstva maloljetnika i njegova zaštita od diskriminacije

izražena je u član 1. Zakona gdje se između ostalog navodi “dužnost sudova,

tužilaštava, ovlaštenih službenih osoba, organa starateljstva, porodice, škole, kao

i svih drugih institucija na svim nivoima društvene zajednice kao i drugih

učesnika uključenih u krivičnu proceduru da postupaju na način kojim se bez

diskriminacije unapređuje osjećaj dostojanstva i lične vrijednosti djeteta”.

Nadalje, u članu 4. Zakona naglašeno je načelo nediskriminacije prema kojem se

nalaže obaveza jednakog postupanja “prema maloljetnicima i mlađim

punoljetnim osobama u svim fazama krivičnog postupka bez obzira na: rasu,

boju kože, spol, jezik, vjeroispovjest, političko ili drugo uvjerenje, nacionalno,

etničko ili socijalno porijeklo, imovinsko stanje, status stečen rođenjem ili drugi

status maloljetnika, njegovog roditelja, usvojioca ili staratelja, kao i na druge

oblike različitosti.” Riječ je o osnovnim zahtjevima na planu ljudskih prava, koji

su naglašeni u brojnim međunarodnim dokumentima i kao takva implementirana

u domaća zakonodavstva.14

13 Sijerčić-Čolić, H., *op. cit.,* str. 195.

14 Vidi čl. 2. i čl. 40. st. 1. Konvencije UN o pravima djeteta.

256

Maloljetniku pripadaju minimalna prava koja se poštuju u svim fazama

krivičnog postupka i ona se odnose na pravo maloljetnika da mu se jasno kaže

zbog čega se optužuje, da se smatra nevinim dok se ne dokaže suprotno, da se

brani šutnjom, da mu se priznanje ne iznuđuje silom, pravo na pravnu pomoć

advokata (maloljetnik mora imati branioca prilikom prvog ispitivanja od strane

tužioca ili ovlaštene službene osobe, kao i tokom cijelog postupka), pravo na

prisustvo roditelja ili staratelja, pravo na provođenje postupka “bez odlaganja”,

pravo na unakrsno ispitivanje svjedoka suprotne stranke kao i pravo na

pozivanje i saslušanje vlastitih svjedoka pod jednakim uvjetima, te pravo na

djelotvoran pravni lijek (član 5. Zakona). Djeca treba da budu obavještena o

svojim pravima15, ali isto tako trebaju biti obavještena o instrumentima koje

mogu koristiti kako bi zaista ostvarili svoja prava ili kako bi, kada je to

potrebno, odbranili ili zaštitili ta prava.

Pravo na privatnost maloljetnog učinioca krivičnog djela se poštuje u

svim fazama postupka tako da se medijima neće objaviti ime i drugi podaci koji

otkrivaju identitet maloljetnika (čl. 7. Zakona). Aninimnost i zaštita podataka o

ličnosti maloljetnog učinioca krivičnog djela posebno je važna u odnosu na

sredstva javnog informisanja.16 Mogući načini zaštite privatnosti u medijima

između ostalog se odnose na prihvatanje anonimnosti ili pseudonima,

izostavljanje iz svih dokumenata imena i drugih elemenata na osnovu kojih bi se

maloljetnik mogao identifikovati ili zabrana bilo kakvog vida snimanja

(fotografskog, zvučnog ili video zapisa).17

U kontekstu restorativne pravde i pokušaja usavršavanja instrumenata u

borbi protiv maloljetničke delikvencije s jedne strane i uspješne resocijalizacije

maloljetnika s druge strane, u posljednje vrijeme sve više pažnje se poklanja

alternativnim mjerama. Tu se prije svega misli na alternativne mjere koje se

mogu izreći prije pokretanja krivičnog postupka u vidu ograničenja načela

legaliteta krivičnog gonjenja, odnosno primjene načela oportuniteta za

maloljetne učinioce krivičnih djela.18 I novi zakonski tekst afirmiše načelo

oportuniteta kroz primjenu odgojnih preporuka. Tako, tužilac za maloljetnike i

sudija za maloljetnike u skladu sa principima i pravilima propisanim ovim

zakonom i podzakonskim aktima, razmotrit će mogućnost da ne pribjegavaju

vođenju formalnog krivičnog postupka nego da slučaj maloljetnog učinioca

krivičnog djela riješe primjenom odgojnih preporuka kada su one u najboljem

interesu maloljetnika (čl. 8. Zakona).

15 Čl. 42. Konvencije UN o pravima djeteta

16 Čl. 8. Standardnih minimalnih pravila UN za maloljetničko pravosuđe (Pekinška pravila) navodi

da će „pravo na privatnost maloljetnika biti poštovano u svim fazama postupka kako bi se izbjegle

štetne posljedice po njega uslijed neodgovarajućeg publiciteta ili etiketiranja. U načelu, neće se

objavljivati nikakve informacije na osnovu kojih se može identifikovati maloljetni prestupnik.“

17 U predmetu *V. protiv Ujedinjenog Kraljevstva*, predstavka br. 24888/94, presuda od 16.

decembra 1999. godine, Evropski sud za ljudska prava je zaključio da „s obzirom na to da je riječ

o mlađem maloljetniku koji je optužen za teško krivično djelo koje privlači visok nivo pažnje

medija i veliki javni interes, potrebno organizovati ročište na način da se na najmanju moguću

mjeru svede osjećaj zastrašenosti i inhibiranosti optuženog maloljetnika.“

18 Sijerčić-Čolić, H., Vranj, V., *Uvod u penologiju i izvršno krivično pravo Bosne i Hercegovine*,

Pravni fakultet Univerziteta u Sarajevu, 2011, str. 158.

257

Potencirajući dobrobit maloljetnika koji se nalazi u sukobu sa zakonom,

propisana je mogućnost izbora i primjene zakonom predviđenih sankcija i mjera

koje su prilagođene ličnim karakteristikama, sredinama i prilikama u kojima

maloljetnik živi i u srazmjeri sa okolnostima i težinom učinjenog krivičnog djela

i uvažavanjem prava osobe oštećene krivičnim djelom (čl. 9. Zakona). Dakle, u

pogledu krivičnih sankcija za maloljetnike, novo zakonodavstvo se temelji na

principu postupnosti u izricanju krivičnih sankcija19 (koji znači da, ukoliko nisu

primjenjene odgojne preporuke kao primarni odgovor na maloljetničku

delikvenciju, u izricanju krivičnih sankcija prednost treba dati prvo mjerama

upozorenja, zatim mjerama pojačanog nadzora, te na posljednjem mjestu kazni

maloljetničkog zatvora) i principu srazmjenosti (koji podrazumjeva mogućnost

izbora i primjene zakonom predviđene sankcije i mjere koje su prilagođene

ličnim svojstvima, sredini i prilikama u kojima maloljetnik živii koje su u

srazmjeri sa okolnostima i težinom učinjenog krivičnog djela, uz uvažavanje

prava osobe oštećene krivičnim djelom).

***3.2. Organi u postupku prema maloljetnicima***

Jedna od karakteristika Zakona jeste i specijalizacija svih organa koji

učestvuju u postupku prema maloljetnicima. U skladu s tim propisane su i nove

nadležnosti organa starateljstva, policije, tužilaštva, suda, kao i nadležnih

ministarstava.

Zakon predviđa formiranje posebnih odjeljenja za maloljetnike pri

sudovima prvog stepena, tužilaštvu i u policijskom organu, koja se sastoje od

jednog ili više (sudija, tužilaca ili ovlaštenih službenih osoba) i jednog ili više

stručnih savjetnika. Predviđeno je da sudije i tužioci moraju imati izražene

sklonosti za odgoj, potrebe i interese mladih i posebna znanja.20 Stručni

savjetnici mogu biti: socijalni pedagozi – defektolozi, socijalni radnici, pedagozi

i psiholozi. Obim njihovih nadležnosti definisan je u članu 22. stavu 1. i 2.

Zakona.21

19 Ovaj opšti princip predviđen je Pravilima UN za zaštitu maloljetnika lišenih slobode i

konkretizovan je kroz niz rješenja u postupku primjene mjera i sankcija u novom zakonodavstvu.

20 Član 18. Zakona.

21 Stručni savjetnik tužilaštva može u toku pripremnog postupka prikupljati podatke koje se tiču

ličnosti maloljetnika: prikupljati podatke i davati mišljenja tužiocu za donošenje odluke o

cjelishodnosti pokretanja postupka; prikupljati podatke koji se odnose na primjenu odgojnih

preporuka; davati mišljenje o potrebi preduzimanja mjere smještaja maloljetnika u prihvatilište i

preduzimanje mjera za osiguranje prisustva maloljetnika tokom postupka; obići pritvorene

maloljetnike i tužiocu podnositi izvještaje i, ako je potrebno, predlagati preduzimanje potrebnih

mjera; davati mišljenje o opravdanosti primjene konkretnih odgojnih preporuka, odgojnih mjera i

mjera sigurnosti i njihovoj zamjeni drugim mjerama ili obustavi postupka; voditi evidenciju i

prikupljati statističke i druge podatke i mišljenja po nalogu i zahtjevu tužioca.

Stručni savjetnik suda može u toku postupka prikupljati podatke potrebne za donošenje odluke o

primjeni odgojnih preporuka; prikupljati podatke koji se odnose na primjenu odgojnih preporuka;

davati mišljenje o potrebi smještaja maloljetnika u prihvatilište i preduzimanje drugih mjera za

osiguranje prisustva maloljetnika tokom postupka; obići pritvorene maloljetnike i sudiji podnositi

izvještaje i, ako je potrebno, predložiti preduzimanje potrebnih mjera; prisustvovati sjednici ili

glavnom pretresu i davati stručno mišljenje o potrebi preduzimanja određenih mjera prema djeci

258

Organi starateljstva dobijaju širok dijapazon nadležnosti, jer se, između

ostalih, shodno pravilima koja se primjenjuju prilikom izricanja odgojnih

preporuka, oni pojavljuju kao organi posredovanja, praćenja i izvršenja odgojnih

preporuka, u situaciji kada su potpuno neadekvatno osposobljeni, kako u

pogledu kadrova, tako i sa materijalnog i tehničkog aspekta.

Također, u odnosu na ministarstva unutrašnjih poslova potrebne su

određene kadrovske i organizacione promjene, posebno zbog primjene instituta

„policijskog upozorenja“, ali i zbog načina ispitivanja, odnosno saslušanja djece

i maloljetnika, u zavisnosti da li su počinioci ili žrtve krivičnih djela. Ujedno,

pojedina nadležna ministarstva, posebno ministarstvo pravde, a cijeneći

prelazne i završne odredbe, obavezna su da u roku od šest mjeseci od dana

stupanja na snagu Zakona donesu određene podzakonske akte.

U kontekstu naprijed navedenog, Zakon predviđa i obavezu

unaprijeđenja procesa edukacije. Naime, CEST FBiH brine se o kontinuiranom

stručnom osposobljavanju i usavršavanju sudija i tužilaca i osigurava im

uvjerenja ili certifikate o stručnoj osposobljenosti za obavljanje poslova iz

oblasti prestupništva mladih i njihove krivično-pravne zaštite, bez kojih oni neće

moći obavljati ove poslove. Takođe, ovlaštena službena lica iz organa

unutrašnjih poslova, socijalnog staranja, ali i advokati, te uposlenici u

ustanovama i zavodima koji obavljaju ove poslove će morati proći

specijalističke edukacije, odnosno stručno se osposobiti u roku od deset mjeseci

od dana stupanja na snagu zakona, o čemu brinu nadležna ministarstva,

Udruženje medijatora i Advokatska komora FBiH, a prema programu edukacije

koji donosi federalni ministar pravde.22

koja su žrtve ili svjedoci učinjenog krivičnog djela; voditi evidencije i prikupljati statističke i

druge podatke po nalogu i zahtjevu sudije i davati mišljenja o drugim pitanjima kada postoji

suglasnost stranaka i branitelja ili sud ocijeni da je to neophodno.

22 Čl. 198. Zakona.

259

***3.3. Ovlaštenja tužioca***

Posebnu pažnju u Zakonu o zaštiti i postupanju sa djecom i

maloljetnicima u krivičnom postupku u FBiH treba posvetiti ovlaštenjima koja

su data tužiocima. Najvažnije ovlaštenje koje su tužioci dobili ovim Zakonom

jeste da su ovlašteni da donose naredbu o pokretanju pripremnog postupka, i da

o tome obavijeste organ starateljstva. Ovo je jedno potpuno novo ovlaštenje

tužioca, a koje je propisano članom 91. Zakona. Pored ovog novog ovlaštenja,

proširena su prava i obaveze tužioca u postupku prema maloljetnicima na

sljedeći način:

a) preusmjeravanje od redovnog postupka podrazumijeva obavezu tužioca

da ne pribjegava vođenju formalnog krivičnog postupka

b) tužilac (kao i sudija za maloljetnike) mora imati izraženu sklonost za

odgoj, potrebe i interese mladih i posebna znanja23

Sljedeća novina koju predviđa Zakon jeste da tužilac mora voditi računa

o postupnosti u izricanju krivičnih sankcija, te ukoliko nije primijenio princip

oportuniteta ili odgojnu preporuku, prednost u izricanju krivičnih sankcija uvijek

će imati mjere upozorenja ili usmjeravanja, nakon njih mjere pojačanog

nadzoram, pa zavodske mjere, te na kraju kao najteža mjera kazna

maloljetničkog zatvora, koja je u Zakonu promijenjena na način da više nema

propisanog minimuma kazne, a maksimum kazne je najviše do deset godina.

Novina je, također, da sud može na prijedlog tužioca izreći deset

posebnih obaveza, a predviđene su kao posebna vrsta mjera upozorenja i

usmjeravanja, što do sada nije bio slučaj. Do sada je sud imao mogućnost da pri

izricanju neke od odgojnih mjera pojačanog nadzora odredi jednu ili više

posebnih obaveza.

Šira ovlaštenja tužioca su vidljiva i kod primjene načela oportuniteta, s

obzirom da tužilac može odlučiti da ne pokrene krivični postupak iako postoje

dokazi da je maloljetnik učinio krivično djelo, ako smatra da ne bi bilo

cjelishodno da se prema njemu vodi postupak, s obzirom na prirodu krivičnog

djela i okolnosti pod kojima je učinjeno, raniji život maloljetnika i njegova lična

svojstva, kao i u slučaju kad je izvršenje kazne ili odgojne mjere u toku.24

Tužilac je u RS i BD dužan okončati pripremni postupak u roku od 90

dana, odnosno u FBiH tri mjeseca od donošenja naredbe o pokretanju

pripremnog postupka,25 a ako se isti ne završi, važi supsidijarna primjena

odredbi Zakona o krivičnom postupku Federacije Bosne i Hercegovine (u daljem

tekstu: ZKP FBiH) o obustavi i okončanju istrage u odnosu na punoljetne

učinioce krivičnih djela.26

Tužilac daje prijedlog sudiji, a koji može odrediti da se maloljetnik u

toku pripremnog postupka privremeno smjesti u prihvatilište ili sličnu ustanovu

23 Čl. 18. Zakona.

24 Član 89. Zakona.

25 Iako je bila predviđena dužnost hitnog postupanja, do sada nije postojalo ograničenje dužine

trajanja pripremnog

postupka.

26 Član 240. st. 2. ZKP FBiH.

260

za prihvat. Izvršenje ove mjere provodi se prema odredbama koje vrijede za

ustanove, dok se na dužinu trajanja, kontrolu opravdanosti trajanja ovog

smještaja i drugih prava primjenjuju odredbe koje se odnose na maloljetnika u

pritvoru.

Prema Zakonu tužilac je dužan da vrši i neposredni nadzor i kontrolu

izvršenja odgojnih mjera. U tom smislu nadležni organ starateljstva je dužan

tužiocu svakih šest mjeseci dostaviti izvještaj o izvršenju pojedinih mjera, dok je

uprava ustanove u kojoj se izvršava kazna maloljetničkog zatvora ili zavodska

odgojna mjera dužna to uraditi svaka dva mjeseca.

Zbog svih novih i proširenih ovlaštenja koja tužilac ima prema Zakonu, jasno je

da tužilac mora biti osoba koja će imati posebna znanja iz oblasti prava djeteta i

krivičnopravne zaštite maloljetnika.

***3.4. Odgojne preporuke***

Zakon o zaštiti i postupanju sa djecom i maloljetnicima u krivičnom

postupku FBiH predviđa da se odgojne preporuke mogu izreći maloljetniku koji

je učinio krivično djelo za koje se prema zakonu može izreći novčana kazna ili

kazna zatvora do tri godina, a za krivična djela za koja je zapriječena kazna duža

od tri godine zatvora, ako je takvo postupanje u skladu sa principom

srazmjernosti (čl. 24. st. 1. Zakona). Zakon propisuje ukupni šest odgojnih

preporuka, i svih šest odgojnih preporuka, i to jednu ili više njih kumulativno,

mogu izreći i sudija i tužilac (čl. 26. st. 2. Zakona).27

Vrste odgojnih preporuke koje propisuje odvojeno zakonodavstvo o

maloljetnicima u FBiH su: lično izvinjenje oštećenom, naknada štete oštećenom,

redovno pohađanje škole ili redovno odlaženje na posao, uključivanje u rad, bez

nakanade, u korist humanitarne rganizacije ili poslove socijalnog, lokalnog ili

ekološkog sadržaja, liječenje u odgovarajućoj zdravstvenoj ustanovi, te

uključivanje u pojedinačni ili grupni tretman odgojnih, obrazovnih, psiholoških i

drugih savjetovališta (čl. 26. st. 1. Zakona).

Svrha odgojnih preporuka jeste da se njihovom primjenom ne pokreće

krivični postupak, te da se utiče na jačanje lične odgovornosti maloljetnika kako

ubuduće ne bi činio krivična djela (čl. 25. Zakona). Organ starateljstva je dužan,

nakon što je maloljetniku izrečena neka odgojna preporuka, da odredi stručnu

osobu za provođenje postupka posredovanja, praćenja i izvještavanja. Prilikom

izbora odgojne preporuke mora se postupati pažljivo, u dogovoru sa roditeljima,

usvojiteljima ili starateljima maloljetnika, te organom starateljstva, kako bi se

odgojnom preporukom postigla što bolja svrha resocijalizacije maloljetnika, te

da se ne bi poremetilo njegovo redovno školovanje tokom trajanja odgojne

preporuke.

27 KZ FBiH propisuju da od osam vrsta odgojnih preporuka, četiri može izreći tužilac, a četiri

sudija za maloljetnike.

261

***3.5. Policijsko upozorenje***

Također, Zakon propisuje primjenu vansudskih mjera i slabije formalne

reakcije tužilaštva i policije prema maloljetnim učiniocima krivičnih djela, pa

tek onda propisuje izricanje krivičnopravnih sankcija. Može se zaključiti da je

glavni cilj Zakona da maloljetnik shvati šta je učinio, i šta njegovo djelo znači

kako za njega samog, tako i za cjelokupno društvo, te da se nakon prevaspitanja

i preodgoja vrati u društvo kao koristan član. Zbog navedenog u Zakon je

uveden potpuno novi institut koji dosadašnje maloljetničko zakonodavstvo u

BiH nije poznavalo, tzv. „policijsko upozorenje“. To je nova, vrlo važna

alternativna mjera. Ova alternativna mjera se može izreći maloljetniku pod

sljedećim općim uslovima:

a) da je počinio krivično djelo za koje je propisana novčana kazna ili kazna

zatvora do tri godine

b) ako je to srazmjerno okolnostima i težini učinjenog krivičnog djela

c) da je ovlaštena službena osoba dobila odobrenje od nadležnog tužioca

da maloljetniku izrekne policijsko upozorenje.28

Pored navedenih općih uslova predviđeni su i posebni uslovi koji moraju

biti kumulativno ispunjeni. Ti uslovi su:29

a) da maloljetnik priznaje krivično djelo

b) da je priznanje dato slodobno i dobrovoljno

c) da postoji dovoljno dokaza da je maloljetnik učinio krivično djelo

d) da prema maloljetniku nije ranije izricano policijsko upozorenje,

primjenjena odgojna preporuka ili izricana krivična sankcija.

Policijsko upozorenje se izriče prije pokretanja pripremnog postupka.30

***3.6. Odgojne mjere prema maloljetnicima***

KZ FBiH predviđa tri vrste odgojnih mjera, a to su: disciplinske mjere,

mjere pojačanog nadzora i zavodske mjere. Zakonom o zaštiti i postupanju sa

djecom i maloljetnicima u krivičnom postupku u FBiH kao odgojne mjere

propisane su: mjere upozorenja i usmjeravanja (sudski ukor, posebne obaveze i

upućivanje u odgojni centar), mjere pojačanog nadzora (pojačani nadzor od

strane roditelja, usvojitelja ili staratelja, pojačani nadzor u drugoj porodici, i

pojačani nadzor od nadležnog organa socijalnog staranja), i zavodske mjere

(upućivanje u odgojnu ustanovu, upućivanje u odgojno-popravni dom, i

upućivanje u posebnu ustanovu za liječenje i osposobljavanje).

Novina koju predviđa Zakon o zaštiti i postupanju sa djecom i

maloljetnicima u krivičnom postupku u FBiH jesu mjere upozorenja i

usmjeravanja: sudski ukor, posebne obaveze i upućivanje u odgojni centar, koje

28 Čl. 23. st. 1. Zakona.

29 Čl. 23. st. 2. Zakona.

30 Postupak izricanja policijskog upozorenja uređen je u čl. 88. Zakona.

262

se izriču kada je potrebno i dovljno takvim mjerama uticati na ličnost i

ponašanje maloljetnika, dok se prema KZ FBiH disciplinske mjere izriču

maloljetnom učiniocu krivičnog djela kojem nije potrebno izreći trajnije mjere

odgoja i preodgoja, naročito ako je učinio krivično djelo iz nepromišljenosti ili

lakomislenosti. Pri izboru vrste odgojne mjere sud uzima u obzir nekoliko

faktora koji su propisani članom 33. Zakona.31

Kao prvu od mjera upozorenja i usmjeravanja Zakon propisuje sudski

ukor, koji se izriče maloljetniku ako se iz njegovog odnosa prema učinjenom

krivičnom djelu i njegovoj spremnosti da ubuduće ne čini krivična djela može

zaključiti da će se i prijekorom postići svrha odgojnih mjera (čl. 34. st. 1.

Zakona). Sudskim ukorom se nastoji maloljetniku ukazati na društvenu

neprihvatljivost i štetnost njegovog ponašanja, posljedice tog ponašanja, kao i na

to da mu se u slučaju ponovnog izvršenja može izreći druga sankcija (čl. 34. st.

2. Zakona).

Članom 35. Zakona propisane su posebne obaveze koje sud može izreći

maloljetniku, a koje su taksativno navedene u stavu 2. ovog člana.32 Kada sud

bira koju od obaveza da izrekne maloljetnom učiniocu krivičnog djela mora

voditi računa o spremnosti maloljetnika da sarađuje u ostvarivanju te obaveze,

kao i o tome da obaveza bude prilagođena maloljetniku i uslovima u kojim on

živi. Posebne obaveze koje sud propisuje mogu trajati najduže godinu dana.

Nadzor nad provođenjem ovih obaveza vrši sud, koji može tražiti izvještaj i

mišljenje organa socijalnog staranja. Sud tokom trajanja neke od obaveza može

obavezu izmijeniti ili obustaviti od izvršenja. Sud, također ima obavezu da

prilikom izricanja neke od posebnih obaveza mora ukazati maloljetniku,

njegovim roditeljima ili usvojiocu, odnosno staratelju, da u slučaju

nemogućnosti ispunjenja izrečene posebne obaveze, obavezu može zamijeniti

drugim obavezama ili drugom odgojnom mjerom, a u slučaju kad maloljetnik

posebne obaveze ne izvršava bez posebnog razloga, da može biti upućen u

odgojni centar.33

31 Član 33. Zakona propisuje: “Pri izboru odgojne mjere sud će uzeti u obzir uzrast i zrelost

maloljenika, druga svojstva njegove ličnosti i stepen poremećaja u društvenom ponašanju, njegove

sklonosti, težinu djela, pobude iz kojih je djelo učinio, sredinu i prilike u kojima je živio,

dosadašnji odgoj, njegovo ponašanje nakon izvršenja krivičnog djela, posebno da li je spriječio ili

pokušao da spriječi nastupanje štetne posljedice, nadoknadio ili pokušao nadoknaditi pričinjenu

štetu, da li je prema njemu ranije bila izrečena krivična sankcija, kao i sve druge okolnosti koje

mogu biti od uticaja na izbor one odgojne mjere kojom će se moći najbolje ostvariti svrha

odgojnih mjera.

32 Sud maloljetniku može izreći obavezu: a) da redovno pohađa školu; b) da ne izostaje sa posla; c)

da se osposobaljava za zanimanje koje odgovara njegovim sposobnostima i skolonostima; d) da se

uključi u rad humanitarnih organizacija ili poslove socijalnog, lokalnog ili ekološkog sadržaja; e)

da se uzdrži od posjećivanja lokala, odnosno priredbi, i kloni društva i određenih osoba koje na

njega mogu štetno uticati; f) da se maloljetnik uz saglasnost zakonskog zastupnika podvrgne

stručnom medicinskom postupku ili postupku odvikavanja od droge i drugih vrsta ovisnosti; g) da

se uključi u pojedinačni ili grupni rad u savjetovalištu za mlade; h) da pohađa kurseve za stručno

osposobljavanje i da se priprema i polaže ispite na kojima se provjerava određeno znanje; i) da se

uključi u određene sportske i rekreativne aktivnosti i j) da bez posebne saglasnosti suda ne može

da napusti mjesto prebivališta ili boravišta

33 Član 35. st. 8. Zakona

263

Kao zamjenu za disciplinsku odgojna mjera, upućivanje u disciplinski

centar za maloljetnike, koja je propisana KZ FBiH, zakon predviđa mjeru

upozorenja i usmjeravanja, upućivanje u odgojni centar. Kada je potrebno da se

odgovarajućim kratkotrajnim mjerama utiče na ponašanje maloljetnika, sud

maloljetnika može uputiti u odgojni centar:

a) na određeni broj sati tokom dana u trajanju od najmanje 14 dana,

a najduže 30 dana

b) na neprekidni boravak u trajanju od najmanje 15 dana, ali ne

duže od tri mjeseca34

Ukoliko maloljetnik neopravdano odbija ili na drugi način ometa

izvršenje izrečenih posebnih obaveza ili odgojne mjere pojačanog nadzora, sud

može zbog toga odlučiti da ga uputi u odgojni centar na neprekidni boravak u

trajanju od najduže mjsec dana (čl. 36. st. 7. Zakona).

Sud mora voditi računa da maloljetnik prilikom izvršenja ove mjere ne

izostaje s redovne školske nastave ili posla. Boravak maloljetnika u odgojnom

centru mora biti ispunjem djelatnostima primjerenim njegovim osobinama,

učenjem, korisnim radom koji odgovara njegovim sposobnostima i interesima,

kao i drugim odgojnim sadržajima usmjerenim na razvijanje osjećaja

odgovornosti (čl. 36. st. 4. Zakona). Sud također, može tokom trajanja odgojne

mjere, upućivanja u odgojni centar za maloljetnike, izmijeniti ranije donesenu

odluku, tako da maloljetniku odredi boravak u odgojnom centru za određeni broj

dana, ili odredi boravak na određeni broj sati u toku dana, a može i skratiti ili

produžiti trajanje neprekidnog boravka u centru, ili trajanje boravku u centru na

određeni broj sati.

Što se tiče odgojne mjere pojačanog nadzora roditelja, usvojitelja ili

staratelja, izmjena u odnosu na odredbu KZ FBiH ogleda se u trajanju ove mjere.

Naime, prema čl. 90. st. 3. KZ FBiH ova odgojna mjera ne može trajati manje od

jedne ni duže od tri godine. Zakon o zaštiti i postupanju sa djecom i

maloljetnicima u krivičnom postupku u FBiH propisuje u svom čl. 37. stavu 4.

da mjera pojačanog nadzora roditelja, usvojitelja ili staratelja može da traje

najmanje šest mjeseci, a najviše dvije godine, s tim da sud naknadno odlučuje o

njenom prestanku. Novinu također predstavlja st. 5. čl. 37. Zakona u kojem stoji

da „kad ovlaštena osoba organa starateljstva utvrdi da roditelj, usvojitelj ili ne

postupa po posebnim uputama i ne sarađuje sa stručnom osobom, mora o tome

obavijestiti tužioca“.

Što se tiče mjere pojačanog nadzora u drugoj porodici, novinu u odnosu

na odredbu KZ FBiH, predstavlja st. 2. čl. 38. Zakona u kojem je propisano da

ova mjera može da traje najmanje šest mjeseci, a najduže dvije godine, s tim da

sud naknadno odlučuje o njenom prestanku. Nadzor nad provođenjem ove mjere

vrši organ starateljstva, koji ukoliko ustanovi da porodica u kojoj je maloljetnik

smješten ne postupa po posebnim uputama i ne sarađuje sa stručnom osobom

mora o tome obavijestiti tužioca koji dalje postupa shodno odredbama koje

predviđa ovaj Zakon.

34 Član 36. st. 2. Zakona

264

I kod mjere pojačanog nadzora nadležnog organa socijalnog staranja

propisano je drugačije vrijeme trajanja ove mjere u odnosu na odredbe KZ

FBiH. Naime, ova mjera sada može da traje najmanje šest mjeseci, a najviše

dvije godine, s tim da sud naknadno odlučuje o njenom prestanku (čl. 39. st. 4.

Zakona)..

Pored ovih mjera sud može maloljetniku kumulativno propisati i jednu

od posebnih obaveza iz člana 35. Zakona.

Ako je ponašanje maloljetnika takvo da ga je potrebno odvojiti od

sredine u kojoj živi i osigurati mu pomoć i stalni nadzor stručnih odgajatelja,

onda sud može maloljetniku izreći mjeru upućivanja u odgojnu ustanovu. Ova

mjera može trajati najmanje šest mjeseci a najduže dvije godine, s tim da sud

svakih šest mjeseci razmatra da li ima osnova za obustavu izvršenja mjere ili

zamjene nekom drugom odgojnom mjerom (čl. 41. Zakona). Ako je ponašanje

maloljetnika takvo da treba primijeniti pojačane mjere nadzora i stručne

programe preodgoja, onda sud maloljetniku može izreći mjeru upućivanja u

odgojno-popravni dom. U odgojno-popravnom domu maloljetnik može ostati

najmanje šest mjeseci i najduže četiri godine, s tim da opet sud svako šest

mjeseci razmatra da li postoje osnovi za obustavu izvršenja ili zamjenu ove

mjere nekom drugom odgojnom mjerom (čl. 42. Zakona).

Novina koju predviđa Zakon jeste uvjetni otpust. Maloljetnika kojem je

izrečena zavodska odgojna mjera, sud može uvjetno otpustiti iz zavodske

ustanove ako je u toj ustanovi proveo najmanje šest mjeseci i ako se na osnovu

postignutog uspjeha u odgoju može opravdano očekivati da maloljetnik ubuduće

neće činiti krivična djela i da će se u sredini u kojoj bude živio dobro ponašati

(čl. 43. st. 1. Zakona). Uvjetni otpust traje najduže do isteka zakonskog roka

trajanja izrečene zavodske mjere ili dok sud ovu mjeru ne obustavi od izvršenja

ili je zamijeni nekom drugom mjerom (čl. 43. st. 3. Zakona). Sud može i

opozvati uvjetni otpust ako maloljetnik za vrijeme trajanja uvjetnog otpusta

počini novo krivično djelo, ili ako određena mjera pojačanog nadzora ne postiže

svrhu ili maloljetnik bez opravdanog razloga ne ispunjava posebne obaveze koje

su mu određene uz odgojnu mjeru pojačanog nadzora (čl. 43. st. 4. Zakona).

Posljednja zavodska mjera koju propisuje Zakon jeste mjera upućivanja

u posebnu ustanovu za liječenje i osposobljavanje. Ova mjera se može izreći

maloljetniku koji je ometen u psihičkom ili fizičkom razvoju. Maloljetnik ostaje

u ustanovi za liječenje i osposobljavanje dok je to potrebno radi njegovog

liječenja ili osposobljavanja, ali ne duže od tri godine, s tim da sud svaka tri

mjeseca ispituje da li postoje osnovi za obustavu ove mjere ili njene zamjene

drugom mjerom (čl. 44. Zakona).

Novinu u odnosu na odredbe o maloljetnicima iz KZ FBiH predstavlja i

član 48. Zakona, koji se odnosi na izricanje odgojnih mjera za krivična djela u

sticaju. Sud cijeni jedinstveno sva djela koja su izvršena u sticaju i izriče samo

jednu odgojnu mjeru, osim u slučaju predviđenom u članu 40. stav 1. kada

maloljetniku odredi jednu ili više posebnih obaveza uz izricanje neke od

odgojnih mjera pojačanog nadzora.

265

Evidenciju o izrečenim mjerama vode nadležni organi starateljstva na

osnovu propisa koje donosi federalno ministarstvo nadležno za poslove socijalne

zaštite (čl. 49. st. 1. Zakona). Ovi podaci se mogu dati samo sudu, tužilaštvu,

organu unutrašnjih poslova i organima starateljstva u vezi sa krivičnim

postupkom koji se vodi osobe kojoj je izrečena odgojna mjera. (čl. 49. st. 2.

Zakona). Podaci o izrečenoj odgojnoj mjeri brišu se iz evidencije nakon proteka

roka od tri godine od dana kada je prestalo izvršenje odgojne mjere, a u svakom

slučaju nada evidentirani napuni 23 godine života (čl. 49. st. 3. Zakona). Ako

evidentirani bude u međuvremenu osuđen na kaznu zatvora ili maloljetničkog

zatvora, podaci o odgojnoj mjeri se brišu iz evidencije kada proteknu

rehabilitacijski rokovi utvrđeni ovim zakonom (čl. 49. st. 4. Zakona).

***3.7. Maloljetnički zatvor***

Kaznom maloljetničkog zatvora se može kazniti samo krivično

odgovoran stariji maloljetnik koji je učinio krivično djelo s propisanom kaznom

zatvora težom od pet godina, a zbog teških posljedica djela i visokog stepena

krivične odgovornosti ne bi bilo opravdano da mu se izrekne odgojna mjera (čl.

50. Zakona). Kazna maloljetničkog zatvora koja se izriče maloljetnom učiniocu

krivičnog djela ne može biti duža od deset godina, a izriče se na pune godine ili

mjesece. Za krivično djelo za koje je propisana kazna dugotrajnog zatvora ili za

sticaj najmanje dva krivična djela za koja je propisana kazna zatvora duža od

deset godina, maloljetnički zatvor može trajati do deset godina (čl. 51. st. 1.

Zakona).35 Maloljetna osoba koja je osuđena na kaznu maloljetničkog zatvora

može biti uvjetno puštena ako je izdržala najmanje trećinu izrečene kazne i ako

se na osnovu postignutog uspjeha izvršenja može opravdano očekivati da će se

na slobodi dobro ponašati i da neće činiti krivična djela, ali ne prije nego što je

provela šest mjeseci u kazneno-popravnoj ustanovi (čl. 53. st. 1. Zakona).

Sud može izreći kaznu maloljetničkog zatvora i istovremeno odrediti da

je neće izvršiti kada se opravdano može očekivati da se i prijetnjom naknadnog

izricanja kazne može uticati na maloljetnika da ubuduće ne čini krivična djela

(čl. 54. st. 1. Zakona).36 Ako maloljetnik kome je odgođeno izricanje

maloljetničkog zatvora iz člana 54. ovog Zakona bude osuđen ili mu bude

izrečena odgojna mjera zbog novog krivičnog djela učinjenog prije isteka

vremena provjeravanja, sud izriče kaznu za prije učinjeno krivično djelo, ako bi

to, s obzirom na novoizrečenu kaznu ili odgojnu mjeru, bilo potrebno radi

odvraćanja maloljetnika od činjenja krivičnih djela (čl. 55. st. 1. Zakona). Pri

izricanju jedinstvene kazne sud postupa u skladu sa članom 52. ovog Zakona.

35 Čl. 51. st. 2. Zakona propisuje da sud pri odmjeravanju kazne starijem maloljetniku za krivično

djelo ne može izreći kaznu maloljetničkog zatvora u trajanju dužem od kazne zatvora propisane za

to krivično djelo, a nije vezan za najmanju propisanu mjeru te kazne.

36 Čl. 54. st. 3. Zakona propisuje da nakon što protekne najmanje jedna godina vremena

provjeravanja, sud može nakon što pribavi izvještaj organa starateljstva, izreći konačni odustanak

od izricanja kazne, ako nove činjenice potvrđuju uvjerenje da maloljetnik neće učiniti nova

krivična djela.

266

Kazna se može naknadno izreći najkasnije šest mjeseci nakon proteka vremena

provjere ili nakon okončanja postupka zbog novog krivičnog djela (čl. 55. st. 4.

Zakona).Kazna maloljetničkog zatvora neće se izvršiti kad od dana

pravosnažnosti presude kojom je kazna izrečena proteknu rokovi zastare

propisani odredbom člana 56. Zakona. Brisanje osude na kaznu maloljetničkog

zatvora iz kaznene evidencije nastupa po proteku roka od jedne godine od dana

izdržane, zastarjele ili oproštene kazne, ako za to vrijeme osuđeni maloljetnik ne

učini novo krivično djelo. Osuda se ne može brisati dok traje primjena mjera

sigurnosti koje su propisane članom 61. tačkama od a) do e) ovog Zakona.

Maloljetniku kojem je izrečena kazna maloljetničkog zatvora ili odgojna

mjera, može se izreći jedna ili više mjera sigurnosti. Te mjere prema zakonu su:

obavezno psihijatrijsko liječenje37, obavezno liječenje od ovisnosti38, obavezno

ambulantno liječenje na slobodi39, zabrana upravljanja motornim vozilom40 i

oduzimanje predmeta.41 U odnosu na mlađe punoljetne učinioce krivičnih djela

važe odredbe Krivičnog zakona, a pod uvjetima propisanim ovim zakonom, na

njih se primjenjuju i odredbe za maloljetne učinioce.

***3.8. Postupak za krivična djela na štetu djece i maloljetnika***

Specifične odredbe odvojenog zakonodavstva o maloljetnicima

primjenjuju se u krivičnom postupku u kome se kao oštećena osoba pojavljuje

dijete ili maloljetnik (član 185-191. Zakona). Posebne odredbe primjenjuju se u

37 Čl. 63. Zakona o propisuje da kada su ispunjeni uvjeti iz člana 74. st. 1. KZ FBiH maloljetniku

se izriče mjera sigurnosti obaveznog psihijatrijskog liječenja, koja traje dok ne prestanu razlozi

zbog kojih je izrečena, ali najduže do isteka trajanja odgojne mjere ili kazne maloljetničkog

zatvora ili dok traje odgođeno izvršenje ove kazne ili uvjetni otpust iz zavoda ili ustanove. Mjera

sigurnosti obaveznog psihijatrijskog liječenja se ne može uz odgojnu mjeru sudskog ukora i

posebnih obaveza.

38 Čl. 64. Zakona propisuje da kada su ispunjeni uvjeti iz člana 75. stav 1. KZ FBiH maloljetniku

se može izreći mjera sigurnost obaveznog liječenja od ovisnosti u skladu sa članom 63. ovog

Zakona. Umjesto mjere obaveznog liječenja od ovisnosti, maloljetniku se na osnovu nalaza i

mišljenja vještaka može izreći mjera ambulantnog liječenja na slobodi ako postoji opasnost da će

maloljetnik zbog ovisnosti od alkohola ili opojnih droga i ubuduće činiti krivična djela, a za

otklanjanje te opasnosti je dovoljno njegovo ambulantno liječenje na slobodi.

39 Čl. 65. Zakona propisuje da se mjera obaveznog ambulantnog liječenja na slobodi može izreći

maloljetniku umjesto mjere obaveznog psihijatrijskog liječenja I obaveznog liječenja od ovisnosti

kada su ispunjeni uvjeti za njihovo izricanje i kada se na osnovu nalaza i mišljenja vještaka da za

provođenje tih mjera nije potrebno zadržavanje i liječenje u zdravstvenoj ustanovi i da je dovoljno

ambulantno liječenje na slobodi.

40 Čl. 66. Zakona propisuje da se prema maloljetniku i mlađoj punoljetnoj osobi sud može izreći

mjeru sigurnosti zabrane upravljanja motornim vozilom u sladu sa članom 77. st. 1, 2. i 3. KZ

FBiH. Ako učinilac krivičnog djela kojem je zabranjeno upravljanje motornim vozilom ne postupi

po toj zabrani, mjera sigurnosti se zamjenjuje jednom ili više posebnih obaveza iz člana 35. ovog

Zakona, odnosno u skladu sa članom 46. KZ FBiH, vrši se opoziv uvjetnog otpusta.

41 Čl. 67. Zakona propisuje se da se prema maloljetniku može izreći i mjera sigurnosti oduzimanja

predmeta u skladu sa članom 78. KZ FBiH.

267

predmetima protiv punoljetnih učinilaca taksativno navedenih krivičnih djela.42

Samo provođenje postupka odvija se prema odredbama Zakona o krivičnom

postupku FBiH, s tim da se ne primjenjuju odredbe koje se odnose na kazneni

nalog (član 186. stav 1. Zakona).

Posebna pravila ovog postupka zahtijevaju da istragu vodi tužilac koji je

stekao posebna znanja iz oblasti prava djeteta i krivičnopravne zaštite

maloljetnih osoba, te da u istražnim radnjama postupaju specijalizovane

ovlaštene službene osobe koje su stekle posebna znanja iz oblasti prava djeteta i

krivičnopravne zaštite maloljetnika (član 186. stav 2. i 3. Zakona).

Kod postupanja u krivičnim predmetima protiv učinilaca krivičnih djela

na štetu djece i maloljetnika, pri provođenju procesnih radnji posebno obazrivo

se odnosi prema djetetu ili maloljetniku na čiju štetu je učinjeno krivično djelo,

imajući u vidu njegov uzrast, osobine njegove ličnosti, obrazovanje i prilike u

kojima živi, kako bi se izbjegle moguće štetne posljedice na njegov budući život,

odgoj i razvoj. Saslušanje djeteta ili maloljetnika se u pravilu obavlja uz pomoć

pedagoga, psihologa ili druge stručne osobe (član 187. stav 1. Zakona). Ako se

kao svjedok saslušava dijete ili mlađi maloljetnik oštećen taksativno navedenim

krivičnim djelom, saslušanje se može provesti najviše dva puta. Tužilac ili

ovlaštena službena osoba saslušava svjedoka putem tehničkih uređaja za prenos

slike i zvuka, a bez prisustva tužioca ili ovlaštene službene osobe u prostoriji

gdje se svjedok nalazi. Saslušanje djeteta ili maloljetnika se u pravilu obavlja uz

pomoć pedagoga, psihologa ili druge stručne osobe (član 187. stav 2. Zakona)

Dijete ili mlađa maloljetna osoba može se saslušati u svom stanu ili drugom

prostoru u kome boravi ili u centru za socijalni rad (član 187. stav 3. Zakona).

Kad sud saslušava dijete ili maloljetnika kao svjedoka oštećenog

krivičnim djelom postupa u skladu sa prethodno opisanim pravilima, tako da

sud, stranke u postupku i branilac mogu postavljati pitanja, a da ne budu prisutni

u istoj prostoriji sa svjedokom. Saslušanje djeteta ili maloljetnika se obavlja tako

da se pitanja postavljaju posredstvom suda, a po potrebi uz pomoć pedagoga,

psihologa ili druge stručne osobe (član 187. stav 4. Zakona). Također, u svrhu

zaštite djece i maloljetnika oštećenih krivičnim djelom primjenjuju se

odgovarajuće odredbe zakona o zaštiti svjedoka u krivičnom postupku. Na isti

način se postupa i onda kada se saslušava dijete ili maloljetnik koji je svjedokočevidac

učinjenog djela taksativno navedenog u zakonima o zaštiti i postupanju

sa djecom i maloljetnicima u krivičnom postupku.

Ako se kao svjedok saslušava dijete ili maloljetnik koji je ozbiljno

fizički ili psihički traumatizovan okolnostima pod kojima je izvršeno krivično

42 To su sljedeća krivična djela: ubistvo, čedomorstvo, učestvovanje u samoubistvu, teška tjelesna

povreda, protupravno lišenje slobode, otmica, silovanje, spolni odnos s nemoćnom osobom, spolni

odnos zloupotrebom položaja, spolni odnos sa djetetom, bludne radnje, zadovoljavanje pohote

pred djetetom ili maloljetnikom, navođenje na prostituciju, iskorištavanje djeteta ili maloljetnih

radi pornografije, upoznavanje djeteta sa pornografijom, rodoskrvnuće, vanbračna zajednica sa

mlađim maloljetnikom, oduzimanje djeteta ili maloljetnika, promjena porodičnog stanja,

zapuštanje ili zlostavljanje djeteta ili maloljetnika, napuštanje djeteta, nasilje u porodici,

izbjegavanje izdržavanja, sprečavanje i neizvršavanje mjera za zaštitu maloljetnika, omogućavanje

uživanja opojnih droga, razbojnička krađa i razbojništvo.

268

djelo ili pati od ozbiljnih psihičkih poremećaja koji ga čine posebno osjetljivim,

zabranjeno je vršiti njegovo suočenje sa osumnjičenim, odnosno optuženim (čl.

188. Zakona). Ako prepoznavanje osumnjičenog, odnosno optuženog vrši

maloljetnik oštećen krivičnim djelom, ili je očevidac učinjenog krivičnog djela,

takvo prepoznavanje u svim fazama postupka vrši se na način koji u potpunosti

onemogućava da osumnjičeni, odnosno optuženi, vidi maloljetnu osobu (čl. 189.

Zakona). Odredbe o zabrani objavljivanja toka postupka prema maloljetnom

učiniocu krivičnog djela primjenjuje se i u krivičnom postupku protiv učinilaca

krivičnih djela na štetu djece i maloljetnika. Konačno, krivični postupak za

krivična djela na štetu djece i maloljetnika je hitan (čl. 191. Zakona).

**4. Završne napomene**

Cijeneći sve navedeno, možemo konstatovati da su zakonski propisi o

maloljetnicima, regulisani Zakonom o zaštiti i postupanju sa djecom i

maloljetnicima u krivičnom postupku FBiH, uređeni u skladu sa principom

najboljeg interesa djeteta. Pri tome treba naglasiti da ovaj Zakon ne reguliše

samo strukturu i tok krivičnog postupka prema maloljetnicima, već sadrži i

materijalne krivičnopravne odredbe, kao i odredbe o izvršenju krivičnih sankcija

prema maloljetnicima, te što je izuzetno važno, odredbe koje se odnose na

položaj maloljetnika kao oštećenih odnosno žrtava krivičnih djela. Izdvajanje

krivičnopravnih normi koje se odnose na maloljetnike u poseban zakonski tekst

predviđeno je i u većini savremenih evropskih pravnih sistema i doprinosi

kvalitetnijem tretmanu maloljetnih učinilaca krivičnih djela. Na taj način, a

uvažavajući osjetljivost kategorija koje ovi zakoni tertiraju, kroz adekvatan

pristup, maloljetnicima se pruža posebna zaštita ne samo kao učiniocima

krivičnog djela, već i onda kada su i sami žrtve krivičnih djela.

Uvažavajući specifičnost maloljetnika kao učinioca krivičnog djela

Zakon predviđa specijalizaciju svih organa, daje prioritet alternativnim mjerama,

te su sankcije prilagođene uzrastu učinioca krivičnog djela i usmjerene

prvenstveno ka njegovoj resocijalizaciji i rehabilitaciji, a što u konačnici

doprinosi i zaštiti društva od maloljetničkog kriminaliteta.

Ono što može predstavljati probleme u budućnosti jeste činjenica da će

primjena Zakona u praksi zahtjevati pravovremeno reagovanje i adekvatno

osposobljavanje svih nadležnih organa. Pri tome je posebno važno da domaće

vlasti ne budu pasivne kao do sada i da, što hitnije, daju prioritet ovoj oblasti, te

da planiraju i obezbijede neophodna finansijska sredstva za stvaranje preduslova

i provođenje Zakona. Posebno treba imati u vidu da Zakon predviđa obavezu

formiranja posebnih odjeljenja za maloljetnike u tužilaštvima, sudovima,

organima unutrašnjih poslova, organima socijalnih staranja i dr., što za

posljedicu ima potrebu dodatnog zapošljavanja novih profila stručnjaka.

Takođe, provođenje odgojnih preporuka, ali i ostalih alternativnih

modela postupanja, zahtjeva stvaranje potrebne infrastrukture, jer se za njihovu

primjenu moraju, prvenstveno iz temelja reorganizovati, kadrovski i materijalno

269

opremiti organi starateljstva koji će provoditi i postupak medijacije. Dodatna

finansijska sredstva su neohodno potrebna i za implementaciju odredbi koje se

odnose na saslušanja djece i maloljetnika koja su oštećena krivičnim djelom ili

su očevici događaja, jer se moraju obavljati putem tehničkih uređaja za prenos

slike i zvuka, što podrazumijeva da će se policiji i tužilaštvima morati

obezbjediti odgovarajuća oprema i dodatne specijalističke edukacije i za njeno

korištenje.

Konačno, s obzirom da je uočljiv nedostatak adekvatnog

institucionalnog tretmana maloljetnika potrebno je u Budžetu FBiH i budžetima

kantona FBiH obezbijediti sredstva za adekvatno i kontinuirano finansiranje

postojećih, rekonstruisanih i novih ustanova te omogućiti njihovo nesmetano

funkcionisanje kako bi se dosljedno tome ostvarila svrha i cilj zbog kojeg su

osnovane. To podrazumjeva i upošljavanje nedostajućeg kadra kao i provođenje

potrebnih programa edukacije za uposlene u cilju sticanja potrebnih teoretskih

znanja i praktičnih vještina za rad sa maloljetnicima u ustanovama.

270

Mr.sc. Denis Pajić, senior assistent

Sunčica Vejzović, assistent

Law Faculty of University Džemal Bijedić Mostar

**BASIC FEATURES OF NEW JUVENILE JUSTICE**

**LEGISLATION IN BOSNIA AND HERZEGOVINA**

**Summary:** In Bosnia and Herzegovina procedural treatment of juveniles

who are in conflict with the law is prescribed on four legislative levels (Bosnia

and Herzegovina, Federation of Bosnia and Herzegovina Republic of Srpska and

Brčko District). Since 2010. there were an efforts to pass the text of a special law

on the entity level, but there was a lack of political will and has not been

possible to adopt a single act that will deal with issues of juveniles who are in

conflict with the law at the state level. Law on protection and treatment of

children and juveniles in criminal proceedings was first enacted in Republic of

Srpska, then in Brcko District, and finally in the Federation of Bosnia and

Herzegovina. Bosnia and Herzegovina on the normative plan emphasizes a

special relationship with the minors and the principle of the best interests of the

child that is accepted as a fundamental principle within the juvenile justice

system. The paper gives an overview of the main characteristics of the new

juvenile law in Bosnia and Herzegovina's entities, explained the principles

contained in the Act, the authorities, types of alternative measures and sanctions

for juvenile offenders, and the procedure for crimes against children and minors.

**Key words:** minor, the best interests of the child, the minimum rights,

alternative measures, police caution